Diari Oficial de la Generalitat Valenciana


Sumari del DOGV 3639, del 03-12-1999 (1999/9914)

ORDRE de 15 d'octubre de 1999, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3639

Data del DOGV
:   03-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9914


Data del document
:   15-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * Real de Gandia, el
    * transmissió de la propietat
    * ensenyament privat

ORDRE de 15 d'octubre de 1999, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica. [1999/A9914]
  
Vistos els expedients iniciats a instància dels representants dels titulars dels centres docents privats d'ensenyaments de règim general i de centres docents estrangers a Espanya que s'assenyalen en l'annex, en sol·licitud de la modificació de l'autorització per canvi de titularitat i/o denominació específica dels centres.
  
En els expedients de canvi de titularitat s'aporten documents atorgats davant un notari o amb firmes legitimades per este, on es fa constar la cessió i acceptació de la titularitat, així com la subrogació del nou titular en tots els drets i obligacions que el centre haja pogut contraure amb la Conselleria de Cultura, Educació i Ciència.
  
Cada nou titular declara que no es troba en cap dels supòsits indicats en l'article 21.2, de la Llei Orgànica Reguladora del Dret a l'Educació, que li impediria ser titular d'un centre docent privat.
  
Els expedients han sigut tramitats per les direccions territorials corresponents, les quals, en vista dels informes favorables de la Unitat d'Inspecció Educativa, eleven propostes favorables a allò sol·licitat.
  
Vistos el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13 de gener de 1997), sobre procediment per a sol·licitar l'accés, la renovació o modificació dels concerts educatius, la disposició final tercera del Reial Decret 806/1993, de 28 de maig, sobre règim de centres docents estrangers a Espanya (BOE de 23 de juny de 1993) i el Decret 115/1990, de 9 de juliol (DOGV de 24 de juliol), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat i/o denominació específica dels centres docents privats assenyalats en l'annex, en els termes que s'especifiquen.
  
Segon
  
Conformement a allò disposat en l'apartat vint-i-cinc de l'Ordre de 23 de desembre de 1996, de la Conselleria de Cultura, Educació i Ciència, l'administració actualitzarà d'ofici el concert educatiu subscrit pel centre especificat en l'annex com a concertat i introduirà les modificacions que per la present ordre s'acorden. A tal fi, el director territorial corresponent notificarà a la persona interessada el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència esta ordre.
  
DISPOSICIÓ ADDICIONAL
  
La present ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 15 d'octubre de 1995
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Denominació específica: Las Colinas.
  
Domicili: carretera de Almansa, s/n.
  
Localitat: Real de Gandía.
  
Província: València.
  
Codi: 94199492.
  
Anterior titular: Inmaculada Balaguer Martí.
  
Nou titular: Colegio Las Colinas, SL.
  
Anterior denominació específica: British School Children's Garden.
  
Nova denominació específica: British School of Valencia Children's Garden.
  
Domicili: avinguda Peris i Valero, 55, 57 i 59.
  
Localitat: València.
  
Província: València.
  
Codi: 25622239.
  
Titular: British School Children's Garden, SL.
  
Denominació específica: Santiago Apóstol.
  
Domicili: carrer Escalante, 329.
  
Localitat: València.
  
Província: València.
  
Codi: 78146767.
  
Anterior titular: Patronato Santiago Apóstol.
  
Nou titular: Parròquia de Nostra Senyora dels Àngels de València.
  
Centre concertat